O‘tgan haftada Xitoyda ma’lumotlari paydo bo‘lgan yangi buklama smartfon -Samsung Galaxy Folder 2 surati ijtimoiy tarmoqlarda paydo bo‘ldi. Bu haqda Sammobile xabar bergan. SM-W2017 surati dastlab Weibo mikrobloglar xizmatida tarqalgan. Sammobile ma’lumotiga ko‘ra, yangi smartfon displeyi - 4,2 dyuym (Super AMOLED). Tashqi jihatdan buklama qurilma Galaxy J arzon liniya smartfonlarini eslatadi. Galaxy Folder 2 to‘rt yadroli Qualcomm Snapdragon 820 protsessori, 64 Gb ichki va 4 Gb tezkor xotira, 12 megapikselli asosiy va 5 megapikselli old kameraga ega. Qurilma Android 6.0.1 Marshmallow operatsion tizimida ishlaydi. Smartfonning rasmiy narxi e’lon qilinganicha yo‘q, ammo uning 300 dollar atrofida sotuvga chiqishi kutilmoqda.